
ΕΦΗΜΕΡΙΕ ΤΗΣ ΚΥΒΕΡΝΗΣΕδΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΑΘΗΝΑ γργγηρ ΠΡΩΤΟ ΑΡΙΘΜΟΣ ΦΥΛΛΟΥ 

16 ΝΟΕΜΒΡΙΟΥ 1992 I 11ΓΜ I ϋ 176 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

354. Απόσπαση των Ειρηνοδικείων Ανδριτσαίνης και Αρήνης από 
το Πρωτοδικείο Κυπαρισσίας του Εφετείου Ναυπλίου και 
υπαγωγή τους στο Πρωτοδικείο Ηλείας του Εφετείου Πα¬ 


τρών.. 1 

355. Σύσταση κλάδου και θέσεων μονίμου προσωπικού στο Υπουρ¬ 
γείο Πολιτισμού, με ταυτόχρονη μεταφορά υφισταμένων κε¬ 
νών οργανικών θέσεων άλλων κλάδων. 2 

ΣΥΜΒΑΣΕΙΣ 


Χρηματοδότηση του τηρούμενου στην Αγροτική Τράπεζα της Ελ¬ 
λάδος Α.Ε. Ειδικού Λογαριασμού Εγγυήσεων Γεωργικών 
Προϊόντων (ΕΛΕΓΠ) του Ελληνικού Δημοσίου, με το ποσό 
των εξήντα οκτώ δισεκατομμυρίων διακοσίων εκατομμυρίων 
(68.200.000.000) δραχμών για δαπάνες συγκέντρωσης γε¬ 
ωργικών προϊόντων κατά την περίοδο 16.10.1991 μέχρι 

15.10.1992. 3 

Σύμβαση Χρηματοδότησης του τηρούμενου στην Αγροτική Τρά¬ 
πεζα της Ελλάδος Α.Ε. Ειδικού Λογαριασμού Εγγυήσεων Γε¬ 
ωργικών Προϊόντων (ΕΛΕΓΠ) του Ελληνικού Δημοσίου, με το 
ποσό των δρχ. 140.000.000.000, σε ανοικτό λογαριασμό, για 
χρηματοδότηση Γεωργικών Κοινοτικών Δαπανών κατά την πε¬ 
ρίοδο 16.10.91 μέχρι 15.10.92. 4 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Τροποποίηση της αριθ. 70/29.6.1990 Πράξης του Υπουργικού 
Συμβουλίου «Διάθεση κατά χρήση και εκμετάλλευση στον Οργα¬ 
νισμό Ρυθμιστικού Σχεδίου και Προστασίας Περιβάλλοντος Αθή¬ 
νας, έκτασης από το Στρατόπεδο «ΚΑΡΑΙΣΚΑΚΗ» Χαϊδαρίου, 


ιδιοκτησίας του Ταμείου Εθνικής Άμυνας (ΤΕΘΑ)». 5 

Παράταση της προθεσμίας που ορίσθηκε με την αριθ. 22/ 
13.3.1985 Πράξη του Υπουργικού Συμβουλίου για την ολοκλή¬ 
ρωση ανέγερσης του κτιρίου στέγασης του συλλόγου Καππαδο- 
κών Ν. Έβρου «ΟΙ ΤΡΕΙΣ ΙΕΡΑΡΧΕΣ». 6 


Παράταση της προθεσμίας που ορίσθηκε με την αριθ. 158/ 
21.12.1987 Πράξη του Υπουργικού Συμβουλίου «Παραχώ¬ 
ρηση κατά κυριότητα έκτασης 1.156,50 τ.μ., από το δημόσιο 
κτήμα Β.Κ. 2526 Ξάνθης στον Οργανισμό Εργατικής Εστίας». 7 
Παραχώρηση, κατά κυριότητα και με τίμημα, των δημοσίων κτη¬ 
μάτων με αριθμό ΒΚ 24 και ΒΚ 25 αρμοδιότητας ΔΟΥ Σιάτι¬ 
στας, στο Δήμο Σιάτιστας. 8 

Παραχώρηση, κατά κυριότητα και με τίμημα, τμήματος του 
Α.Β.Κ. 331 δημοσίου κτήματος αρμοδιότητας Κτηματικής 
Υπηρεσίας Ηλείας στην Κοινότητα Σχίνων Ολυμπίας Ν. Ηλείας 9 
Παραχώρηση δωρεάν και κατά κυριότητα των αριθ. ΒΚ 3916 και 
ΒΚ 3917 δημοσίων κτημάτων του αγροκτήματος Ευλάλου Ν. 
Ξάνθης, στο Εθνικό Ίδυμα Υποδοχής και Αποκατάστασης Πα- 
λιννοστούντων Ομογενών Ελλήνων (Ε.Ι.Υ.Α.Π.Ο.Ε.), για δη¬ 
μιουργία Οικισμού..10 


Χορήγηση άδειας στην εταιρεία ΒΙΟ - ΒΙΟΛΕΞ, για την μετεγκατά¬ 
σταση παραγωγικής της μονάδας, καθώς και για την επέκταση 
και τον εκσυγχρονισμό της μονάδας αυτής.11 

ΑΠΟΦΑΣΕΙΣ 

Τροποποίηση της ΠΔ/ΤΕ 2055/27.3.92 . 12 

Τροποποίηση της ΠΔ/ΤΕ 1554/5.6.89 «Λογαριασμοί συναλλάγ¬ 
ματος εξαγωγικών επιχειρήσεων».13 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 274/92 αρμοδιότητας Υπουργείου 


Υγείας, .Πρόνοιας και Κοιν. Ασφαλίσεων .. .Υϊ .. 14 

Διορθώσεις σφαλμάτων στη Φ19/1671/28.9.92 κοινή απόφασή 
των Υπουργών Εξωτερικών και Υγείας Πρόνοιας και Κοινωνι¬ 
κών Ασφαλίσεων .15 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 354 (1) 


Απόσπαση των Ειρηνοδικείων Ανδριτσαίνης και Αρήνης από το Πρωτο¬ 
δικείο Κυπαρισσίας του Εφετείου, Ναυπλίου και υπαγωγή τους στο 

Πρωτοδικείο Ηλείας του Εφετείου Πατρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παρ. 1 εδάφια α’ και β' του Κώδικα 
Οργανισμού των Δικαστηρίων και κατάστασης Δικαστικών Λειτουργών 
(κυρ. Ν. 1756/88, ΦΕΚ 35/Α-). 

2. Τις με αριθμό 3/1991 και 4/1991 γνωμοδοτήσεις των Ολομε¬ 
λειών των Εφετείων Πατρών και Ναυπλίου, αντίστοιχα. 

3. Την με αριθμό 44/1992 γνωμοδότηση της Ολομέλειας του 
Αρείου Πάγου. 

4. Την με αριθμό 440/1992 γνωμοδότηση του Συμβουλίου της 
Επικράτειας με πρόταση του Υπουργού Δικαιοσύνης, αποφασίζουμε: 

Άρθρο 1 

Οι διατάξεις του Π. Δ/τος 465/16.10.1991 (ΦΕΚ 172/Α') κα- 
ταργούνται. 

Άρθρο 2 

Αποσπώνται τα Ειρηνοδικεία Ανδριτσαίνης και Αρήνης από το Πρω¬ 
τοδικείο Κυπαρισσίας του Εφετείου Ναυπλίου που υπάγονται στο Πρω¬ 
τοδικείο Ηλείας του Εφετείου Πατρών. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Δικαιοσύνης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 23 Οκτωβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΙΩΑΝΝΗΣ ΒΑΡΒΙΤΣΙΩΤΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 355 (2) 

Σύσταση κλάδου και θέσεων μονίμου προσωπικού στο Υπουργείο Πολι¬ 
τισμού, με ταυτόχρονη μεταφορά υφισταμένων κενών οργανικών θέ¬ 
σεων άλλων κλάδων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 5 του άρθρου 24 του Ν. 1558/1985 «Κυ¬ 
βέρνηση και Κυβερνητικά όργανα» (ΦΕΚ Α' 137). 

2. Τις διατάξεις της παρ. 2 και του τελευταίου εδαφίου της παρ. 6 
του άρθρου 6 του Ν. 2026/1992 «Ρύθμιση θεμάτων οργάνωσης και 
προσωπικού της δημόσιας διοίκησης και άλλες διατάξεις» (ΦΕΚ Α' 
43). 

3. Την υπ’ αρ. Υ 1847/1078399/1182/0001/7.8.92 απόφαση 
του Πρωθυπουργού και του Υπουργού Οικονομικών «Ανάθεση αρμοδιο¬ 
τήτων Υπουργού Οικονομικών στους Υφυπουργούς Οικονομικών» 
(ΦΕΚ Β' 525). 

4. Την υπ’ αρ. 463/1992 γνωμοδότηση του Συμβουλίου της Επι¬ 
κράτειας μετά από πρόταση του Υπουργού Προεδρίας της Κυβέρνησης, 
της Υπουργού Πολιτισμού και του Υφυπουργού Οικονομικών. 

5. Τη διάταξη του άρθρου 27 του Ν. 2081/1992 «Ρύθμιση θεμά¬ 
των του θεσμού των Επιμελητηρίων, κ.λπ.» (ΦΕΚ Α’ 154) και την υπ’ 
αριθμ. 550/7.10.92 εγκύκλιο της Γραμματείας του Υπουργικού Συμ¬ 
βουλίου, κατ’ εφαρμογή των οποίων βεβαιούται ότι η προκληθησομένη 
δαπάνη 6.600.000 δρχ. για το τρέχον οικονομικό έτος και 
26.490.000 δρχ. για κάθε ένα από τα επόμενα οικ. έτη καλύπτονται με 
τροποποίηση του κρατικού προϋπολογισμού και συγκεκριμένως με ισό¬ 
ποση αυξομείωση, για την οποία έχει εκδοθεί η υπ’ αριθμ. 2073867/ 
15.10.92 απόφαση του Υπουργού Οικονομικών, αποφασίζουμε: 

Άρθρο 1. 

1. Συνιατάται στο Υπουργείο Πολιτισμού (ΥΠΠΟ) κλάδος ΤΕ Συ¬ 
ντηρητών που περιλαμβάνει τριάντα (30) θέσεις. Ο κλάδος αυτός περι¬ 
λαμβάνει τις ειδικότητες του Συντηρητού αρχαιοτήτων και του Συντη- 
ρητού έργων τέχνης, ο δε αριθμός θέσεων εκάστης ειδικότητας, ορίζεται 
κάθε φορά με την προκήρυξη. 

2. Συνιστώνται οι κατωτέρω, κατά κλάδους, οργανικές θέσεις στο 
ΥΠΠΟ, σε επαύξηση των υφισταμένων: 

α- Σαράντα (40) θέσεις στον κλάδο ΠΕ2 Αρχαιολόγων, 
β - Τέσσερις (4) θέσεις στον κλάδο ΠΕ7 Καλλιτεχνών Συντηρητών 
και Μουσειακών Ζωγράφων. 

γ- Πέντε (5) θέσεις στον κλάδο ΠΕ10 Μουσειακών Γλυπτών, 
δ - Τέσσερις (4) θέσεις στον κλάδο ΠΕ Πληροφορικής, από τις 
οποίες τρεις (3) θέσεις ΠΕ Επιστήμης των Υπολογιστών και μία (1) 
θέση ΠΕ Μηχανικών Ηλεκτρονικών Υπολογιστών, 
ε - Μία (1) θέση στον κλάδο ΤΕ Πληροφορικής, 
στ - Τρεις (3) θέσεις στον κλάδο ΔΕ Προσωπικού Η/Υ. 

3. Οι ανωτέρω θέσεις προέρχονται από ταυτόχρονη μεταφορά των 
κατωτέρω, κατά Κατηγορία και Κλάδο, υφισταμένων κενών οργανικών 
θέσεων, ως εξής: 

ΚΑΤΗΓΟΡΙΑ ΠΕ 

Πέντε (5) θέσεις από τον κλάδο ΠΕΙ Διοικητικού. 

ΚΑΤΗΓΟΡΙΑ ΔΕ 

- Δέκα (10) θέσεις από τον κλάδο ΔΕΙ Διοικητικού 

- Δεκαπέντε (15) θέσεις από τον κλάδο ΔΕ2 Δακτυλογράφων 

- Οκτώ (8) θέσεις από τον κλάδο ΔΕ3 Στενογράφων - Στενοδακτυ- 
λογράφων - Δακτυλογράφων ξένων γλωσσών. 

- Δύο (2) θέσεις από τον κλάδο ΔΕ4 Μεταφραστών - Διερμηνέων 

- Δεκατέσσερις (14) θέσεις από τον κλάδο ΔΕ5 Σχεδιαστών 

- Δύο (2) θέσεις από τον κλάδο ΔΕ8 Φροντιστών Αρχαίων 


- Δύο (2) θέσεις από τον κλάδο ΔΕΙ 2 Μηχανογράφησης 

- Τρεις (3) θέσεις από τον κλάδο ΔΕ13 Βιβλιοθηκάριων. 

ΚΑΤΗΓΟΡΙΑ ΥΕ 

- Τέσσερις (4) θέσεις από τον κλάδο ΥΕ4 Εργατών Γενικών Καθη¬ 
κόντων 

- Δώδεκα (12) θέσεις από τον κλάδο ΥΕ5 Συντηρητών 

- Έξι (6) θέσεις από τον Κλάδο ΥΕ6 Εργατοτεχνιτών 

- Τέσσερις (4) θέσεις από τον κλάδο ΥΕ7 Καθαριστριών 

4. Προσόνταα διορισμού σε καθένα από τους ανωτέρω κλάδους ορί¬ 
ζονται: 

α - Για τον κλάδο ΠΕ2 Αρχαιολόγων: Τα αναφερόμενα στην Κοινή 
Απόφαση αρ. ΥΠΠΟ/ΓΝΟΣ/13181/29.3.89 (ΦΕΚ Β' 233) που κυ¬ 
ρώθηκε με τον Ν. 1881/1990 (ΦΕΚ Α’ 42). 

β - Για τον κλάδο ΠΕ7 Καλλιτεχνών - Συντηρητών και Μουσεια¬ 
κών Ζωγράφων: Πτυχίο ανώτατης σχολής Καλών Τεχνών της ημεδα¬ 
πής και δίπλωμα τριετούς φοιτήσεως σε κέντρα ή Ινστιτούτα Συντηρή- 
σεως της αλλοδαπής ή ισότιμο πτυχίο Ανωτάτης Σχολής Καλών Τε¬ 
χνών της αλλοδαπής και δίπλωμα τριετούς φοιτήσεως σε κέντρα ή Ιν¬ 
στιτούτα Συντήρησης της αλλοδαπής ή πτυχίο Ανώτατης Σχολής Συ¬ 
ντήρησης της αλλοδαπής αναγνωρισμένο από το ΔΙΚΑΤΣΑ. 

γ - Για τον κλάδο ΠΕ10 Μουσειακών Γλυπτών: Πτυχίο Ανώτατης 
Σχολής Καλών Τεχνών της ημεδαπής ή ισότιμο της αλλοδαπής. 

δ - Για τον κλάδο ΠΕ Πληροφορικής: Τα οριζόμενα στο άρθρο 4 του 
Π.Δ. 194/1988 «Καθορισμός των προσόντων διορισμού σε θέσεις των 
δημοσίων υπηρεσιών και νομικών προσώπων δημοσίου δικαίου» (ΦΕΚ 
Α' 84), όπως τροποποιήθηκε και συμπληρώθηκε με το άρθρο 2 του 
Π.Δ. 172/1992 (ΦΕΚ Α' 81). 

ε - Για τον κλάδο ΤΕ Πληροφορικής: Τα οριζόμενα στο άρθρο 11 
του Π.Δ. 194/1988 

στ - Για τον κλάδο ΔΕ Προσωπικού Η/Υ: Τα οριζόμενα στο άρθρο 
18 του Π.Δ. 194/1988 

ζ - Για τον κλάδο ΤΕ Συντηρητών: Τα οριζόμενα στο Π.Δ. 194/ 
1988. 

Στην Υπουργό Πολιτισμού αναθέτουμε τη δημοσίευση και εκτέλεση 
του διατάγματος αυτού. 

Αθήνα, 6 Νοεμβρίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΣΩΤ. ΚΟΥΒΕΛΑΣ ΚΩΝ/ΝΟΣ ΓΙΑΤΡΑΚΟΣ 

Ο ΥΠΟΥΡΓΟΣ ΠΟΛΙΤΙΣΜΟΥ 

ΑΝΝΑ ΨΑΡΟΥΔΑ - ΜΠΕΝΑΚΗ 

-♦- 

ΣΥ ΜΒΑΣΕ ΙΣ 

(3) 

Χρηματοδότηση του τηρούμενου στην Αγροτική Τράπεζα της Ελλάδος 
Α.Ε. Ειδικού Λογαριασμού Εγγυήσεων Γεωργικών Προϊόντων 
(ΕΛΕΓΠ) του Ελληνικού Δημοσίου, με το ποσό των εξήντα οκτώ δι¬ 
σεκατομμυρίων διακοσίων εκατομμυρίων (68.200.000.000) 
δραχμών για δαπάνες συγκέντρωσης γεωργικών προϊόντων κατά 
την περίοδο 16.10.1991 μέχρι 15.10.1992. 

Αθήνα, σήμερα την 4 Αυγούστου 1992 μεταξύ του Ελληνικού Δημο¬ 
σίου, που εκπροσωπείται από τον Υφυπουργό Οικονομικών Κ. Για- 
τράκο και τον Υπουργό Γεωργίας Σωτ. Χατζηγάκη, και της Αγροτικής 
Τράπεζας της Ελλάδος Α.Ε. (ΑΤΕ), που εκπροσωπείται από το Διοι¬ 
κητή της Μανώλη Κεφαλογιάννη, συμφωνήθηκαν και συνομολογήθη- 
καν τα ακόλουθα: 

ΠΡΟΟΙΜΙΟ 

Από το Υπουργείο Γεωργίας - Διεύθυνση (Δ.Α.Γ.Ε.Π.) έχει υποβλη¬ 
θεί σχετικό αίτημα προς την ΑΤΕ Α.Ε. για χρηματοδότηση του Ειδικού 
Λογ/σμού Εγγυήσεων Γεωργικών Προϊόντων (ΕΛΕΓΠ) του Ελληνι¬ 
κού Δημοσίου για πραγματοποίηση πληρωμών για συγκέντρωση γεωρ¬ 
γικών προϊόντων κ.λπ. κατά την περίοδο 16.10.1991 μέχρι 
15.10.1992. 

Με την 945/3.2.87 Πράξη του Διοικητή της Τράπεζας της Ελλάδος 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

επιτρέπεται στην ΑΤΕ Α.Ε. να χρηματοδοτεί τον Ειδικό Λογαριασμό 
Εγγυήσεων Γεωργικών Προϊόντων (ΕΛΕΓΠ). 

Με την 171740/13.6.1991 κοινή απόφαση των Υπουργών Οικο¬ 
νομικών και Γεωργίας, τροποποιείται η κοινή υπουργική απόφαση 
373612/1553/4.9.80, ως προς το οικονομικό έτος του προϋπολογι¬ 
σμού του Ειδικού Λογαριασμού Εγγυήσεων Γεωργικών Προϊόντων και 
καθορίζεται τούτο από 16ης Οκτωβρίου κάθε ημερολογιακού έτους μέ¬ 
χρι 15ης Οκτωβρίου του επομένου ημερολογιακού έτους και ορίζεται η 
απόφαση να ισχύει από 16ης Οκτωβρίου 1991. 

Σύμφωνα με τα ανωτέρω υπογράφεται η παρούσα σύμβαση. 

Άρθρο 1 

Η Αγροτική Τράπεζα της Ελλάδος Α.Ε. (ΑΤΕ) θα χρηματοδοτήσει 
το Ελληνικό Δημόσιο, κατά την περίοδο από 16ης Οκτωβρίου 1991 
μέχρι 15ης Οκτωβρίου 1992, μέχρι ποσού εξήντα οκτώ δισεκατομμυ¬ 
ρίων διακοσίων εκατομμυρίων (68.200.000.000) δρχ. για πραγματο¬ 
ποίηση των πληρωμών συγκέντρωσης γεωργικών προϊόντων και εκ¬ 
πλήρωση τυχόν υποχρεώσεων της χώρας προς την ΕΟΚ, που προκύ¬ 
πτουν αποκλειστικά από την παρέμβαση στην αγορά προϊόντων σε 
εφαρμογή σχετικών κοινοτικών διατάξεων. 

Άρθρο 2 

Οι Υπουργοί Οικονομικών και Γεωργίας, που εκπροσωπούν το Δη¬ 
μόσιο, δηλώνουν με την παρούσα ότι συνάπτουν δάνειο από την Αγρο¬ 
τική Τράπεζα της Ελλάδος Α.Ε. ποσού εξήντα οκτώ δισεκατομμυρίων 
διακοσίων εκατομμυρίων (68.200.000.000) δρχ. και εξουσιοδοτούν 
την Αγροτική Τράπεζα της Ελλάδος Α.Ε. να διαθέσει το προϊόν αυτό 
όπως καθορίζεται στην παρούσα σύμβαση. 

Λήξη δανείου καθορίζεται η 15.10.1993. 

Το δάνειο μέχρι την εξόφλησή του θα επιβαρύνεται με επιτόκιο ίσο με 
το μέσο κόστος χρήματος της ΑΤΕ. 

Ο εκτοκισμός του δανείου θα πραγματοποιείται κάθε τρίμηνο με 
αρχή την 31.12.1991 και οι δεδουλευμένοι τόκοι θα χρεώνονται στο 
Λογαριασμό χωρίς άλλη εντολή του δανειοδοτουμένου. 

Η δανείστρια, όσο θα ισχύει η σύμβαση αυτή και μέχρι να εξοφληθεί 
τελείως το δάνειο, έχει το δικαίωμα να μεταβάλλει το επιτόκιο, εφόσον 
μεταβληθεί το κόστος άντλησης των κεφαλαίων. 

Άρθρο 3 

Η χρήση του δανείου θα γίνεται τμηματικά από 16.10.1991 μέχρι 
15.10.1992 με μηνιαίους προϋπολογισμούς που θα υποβάλλει η ΔΙ- 
ΔΑΓΕΠ στην Αγροτική Τράπεζα της Ελλάδος Α.Ε. 

Πρόβλεψη των αναγκαίων κάθε μήνα κονδυλίων πληρωμών και ει¬ 
σπράξεων, που αναμένεται να πραγματοποιηθούν, θα γίνεται στο τέλος 
του προηγούμενου μήνα από τη ΔΙΔΑΓΕΠ. 

Η ΔΙΔΑΓΕΠ μπορεί να αντλεί μέσα στον επόμενο μήνα το τυχόν 
αχρησιμοποίητο υπόλοιπο του προηγούμενου μήνα. 

Το δάνειο θα εμφανίζεται λογιστικά στον Ειδικό Λογαριασμό Εγγυή¬ 
σεων Γεωργικών Προϊόντων 1292 «ΔΙΔΑΓΕΠ - Λογαριασμός χρημα¬ 
τοδότησης 1992», που τηρείται στην Αγροτική Τράπεζα της Ελλάδος 
Α.Ε. 

Με το προϊόν του δανείου θα πιστώνεται πιστωτικός λογαριασμός του 
Δημοσίου, ο οποίος και θα χρεώνεται με τις πληρωμές που θα γίνονται 
για την αξία των γεωργικών προϊόντων που συγκεντρώνονται και για 
την εκπλήρωση τυχόν υποχρεώσεων της χώρας από την ΕΟΚ, που 
προκύπτουν αποκλειστικά από την παρέμβαση στην αγορά προϊόντων 
σε εφαρμογή σχετικών κοινοτικών διατάξεων, καθώς επίσης με τους τό¬ 
κους του δανείου. 

Συμφωνείται επίσης, ότι σε περίπτωση εξαγωγής των αγροτικών 
προϊόντων που συγκεντρώνει η ΔΙΔΑΓΕΠ με την παρούσα χρηματοδό¬ 
τηση, οι σχετικές με την εξαγωγή εργασίες να διεξάγονται μέσω της 
ΑΤΕ Α.Ε. 

Άρθρο 4 

Για τις πληρωμές, που γίνονται με το σύστημα των προκαταβολών, 
η ΑΤΕ Α.Ε. υποχρεούται να θέτει αμέσως τα ποσά στη διάθεση των 
Κατ/των, με βάση τις κατανομές της ΔΙΔΑΓΕΠ ή άλλου εξουσιοδοτη¬ 
μένου οργάνου. 

Με τα ποσά αυτά η ΑΤΕ Α.Ε. καθίσταται αυτόματα υπόλογος και 
υποχρεούται να αποστέλλει τα δικαιολογητικά πληρωμών στις προθε¬ 
σμίες που ορίζουν οι εντολές προπληρωμής της Διεύθυνσης «Δ.Α.- 
Γ.Ε.Π.» του Υπουργείου Γεωργίας. 


Η Τράπεζα υποχρεούται επίσης να παρακολουθεί λογιστικά τα ποσά 
αυτά σε ιδιαίτερες κατά προϊόν δραστηριότητα και έτος, υπομερϊδες, 
που θα κλείνουν με τα εκκαθαριζόμενα, μετά τον έλεγχο των δικαιολο- 
γητικών, μέχρι 30.4.1993 (με νοίειιτ 16.10.1992) ενοποιουμένων 
και παρατεινομένων των σχετικών προθεσμιών των προκαταβολών μέ¬ 
χρι της ημερομηνίας αυτής μη επιτρεπομένου οιουδήποτε συμψηφι¬ 
σμού. 

Οι λοιπές πληρωμές σε βάρος του Λογαριασμού θα πραγματοποιού¬ 
νται με εντολές πληρωμής, σύμφωνα με τις κοινές αποφάσεις των 
Υπουργών Οικονομικών και Γεωργίας, που έχουν εκδοθεί ή θα εκδο- 
θούν σε εφαρμογή των διατάξεων των άρθρων 23, 26 και 28 του Ν. 
922/1979, μέσα στα όρια των προβλέψεων του προϋπολογισμού του 
Ειδικού Λογαριασμού Ε.Γ.Π. 

Εξαιρετικά, οι τόκοι του δανείου του Δημοσίου και η ειδική εισφορά 
υπέρ ΕΑΓΑ, θα αναλαμβάνονται από την Αγροτική Τράπεζα της Ελλά¬ 
δος Α.Ε., που εξουσιοδοτείται με την παρούσα για την ανάληψη του 
εκάστοτε οφειλομένου ποσού, χωρίς την έκδοση εντολής πληρωμής. 

Τα ποσά που καταβάλλει η Αγροτική Τράπεζα της Ελλάδος Α.Ε. βά¬ 
σει εντολών πληρωμής, καθώς και οι τόκοι της χρηματοδότησης, π'αρα- 
κολουθούνται λογιστικά σε ιδιαίτερες υπομερϊδες, γιατί για τα ποσά 
αυτά ενεργεί ως ταμίας και δεν έχει υποχρέωση αποδόσεως λογαρια¬ 
σμού. 

Οι εισπράξεις που θα πραγματοποιούνται από τη διάθεση των γεωρ¬ 
γικών προϊόντων που συγκεντρώνονται, καθώς και από άλλες πηγές, 
θα μεταφέρονται σε πίστωση του ως άνω λογαριασμού 1292 «ΔΙΔΑ- 
ΓΕΠ - Λογαριασμός χρηματοδότησης 1991-1992», αφού εξοφληθεί 
κατά προτεραιότητα η αντίστοιχη όμοια χρηματοδότηση της προηγού¬ 
μενης περιόδου για δαπάνες συγκέντρωσης γεωργικών προϊόντων 
έτους 1991. 

Άρθρο 5 

Πέρα από τη χρηματοδότηση αυτή η Αγροτική Τράπεζα της Ελλά¬ 
δος Α.Ε. δεν θα έχει ανάμειξη στην αποθηκευτική διαχείριση της συγκέ¬ 
ντρωσης των γεωργικών προϊόντων. 

Η διαχείριση της ΑΤΕ Α.Ε. δεν υπάγεται στις διατάξεις περί Δημο¬ 
σίου Λογιστικού. 

Άρθρο 6 

Η σύμβαση διέπεται από τις διατάξεις του Ν'. 4332/1929, όπως 
τροποποιήθηκε και συμπληρώθηκε, καθώς και από το Ν.Δ. από 17 Ιου¬ 
λίου 1923 «περί ειδικών διατάξεων επί Ανωνύμων Εταιρειών», σε συν¬ 
δυασμό με το Ν. 1914/90 και το αριθ. 4983/1991 Καταστατικό 
Συμβόλαιο, που δημοσιεύθηκε στο ΦΕΚ 2960/8.7.91/ΑΕ-ΕΠΕ. 

Για το σκοπό αυτό συντάχθηκε η παρούσα σύμβαση, που υπογράφε¬ 
ται στη συνέχεια και η οποία θα δημοσιευθεί στην Εφημερίδα της Κυ- 
βερνήσεως. 

Η παρούσα ισχύει από 16ης Οκτωβρίου 1991. 

Οι Συμβαλλόμενοι 

Ο Υφυπουργός Οικονομικών Ο Υπουργός Γεωργίας 

ΚΩΝ. ΓΙΑΤΡΑΚΟΣ ΣΩΤ. ΧΑΤΖΗΓΑΚΗΣ 

Για την Αγροτική Τράπεζα της Ελλάδος Α.Ε. 

Ο Διοικητής 

ΜΑΝΩΛΗΣ ΚΕΦΑΛΟΓΙΑΝΝΗΣ 


Σύμβαση χρηματοδότησης του τηρούμενου στην Αγροτική Τράπεζα της 
Ελλάδος Α.Ε. Ειδικού Λογαριασμού Εγγυήσεων Γεωργικών Προϊό¬ 
ντων (ΕΛΕΓΠ) του Ελληνικού Δημοσίου, με το ποσό των δρχ. 
140.000.000.000, σε ανοικτό λογαριασμό, για χρηματοδότηση 
Γεωργικών Κοινοτικών Δαπανών κατά την περίοδο 16.10.91 μέ¬ 
χρι 15.10.92. 

Αθήνα, σύμερα την 10 του μηνός Σεπτεμβρίου του έτους χίλια εν¬ 
νιακόσια ενενήντα δύο, μεταξύ του Ελληνικού Δημοσίου, που εκπροσω¬ 
πείται από τον Υφυπουργό Οικονομικών Κ. Γιατράκο και τον Υπουργό 
Γεωργίας Σωτ. Χατζηγάκη και της Αγροτικής.Τράπεζας της Ελλάδος 
Α.Ε., που εκπροσωπείται από το Διοικητή της Μανώλη Κεφαλογιάννη, 
συμφωνήθηκαν και συνομολογήθηκαν τα ακόλουθα: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΟΟΙΜΙΟ 

Από την Επιτροπή των Ευρωπαϊκών Κοινοτήτων έχει καθοριστεί ο 
τρόπος με τον οποίο χορηγούνται οι προκαταβολές του ΕΕΟΟΑ στα 
κράτη - μέλη της Κοινότητας, οι οποίες επιβαρύνουν τις πιστώσεις του 
Τμήματος Εγγυήσεων, σύμφωνα με τον κανονισμό 729/70, όπως τρο¬ 
ποποιήθηκε ύστερα από απόφαση 3183/87 του Συμβουλίου Υπουργών 
Γεωργίας στο Λουξεμβούργο. 

Σύμφωνα με τα ανωτέρω τα κράτη - μέλη καταβάλλουν από δικούς 
τους πόρους τις αναγκαίες πιστώσεις για κάλυψη των σχετικών δαπα¬ 
νών. Τα χρήματα αυτά θα επιστρέφονται από το ΕΕΟΟΑ στην αρχή του 
δεύτερου μήνα από εκείνου που έγιναν οι πληρωμές. 

Με την 1145/22.9.87 Πράξη του Διοικητή της Τράπεζας της Ελ¬ 
λάδος επιτρέπεται στην Αγροτική Τράπεζα της Ελλάδος Α.Ε. να χρη¬ 
ματοδοτεί τον ΕΛΕΓΓΙ για καταβολή των ενισχύσεων που καλύπτονται 
από πιστώσεις του ΕΕΟΟΑ - Τμήματος Εγγυήσεων - έναντι εκχώρη¬ 
σης των σχετικών απαιτήσεων. 

Το επιτόκιο καθώς και οι λοιποί όροι θα καθορίζονται από τις χρημα- 
τοδότριες Τράπεζες και τα αρμόδια κρατικά όργανα. 

Με την 171740/13.6.1991 κοινή απόφαση των Υπουργών Οικο¬ 
νομικών και Γεωργίας, τροποποιείται η κοινή υπουργική απόφαση 
373612/1553/4.9.80, ως προς το οικονομικό έτος του προϋπολογι¬ 
σμού του Ειδικού Λογαριασμού Εγγυήσεων Γεωργικών Προϊόντων και 
καθορίζεται τούτο από 16ης Οκτωβρίου κάθε ημερολογιακού έτους μέ¬ 
χρι 15ης Οκτωβρίου του επομένου ημερολογιακού έτους και ορίζεται η 
απόφαση να ισχύει από 16ης Οκτωβρίου 1991. 

Σύμφωνα με τα ανωτέρω υπογράφεται η παρούσα σύμβαση. 

Άρθρο Ιο 

Η Αγροτική Τράπεζα της Ελλάδος (ΑΤΕ) ΑΕ θα χρηματοδοτήσει το 
Ελληνικό Δημόσιο μέχρι του ποσού των εκατόν σαράντα δισεκατομμυ¬ 
ρίων (140.000.000.000) δρχ., σε ανοικτό λογαριασμό, για πραγματο¬ 
ποίηση πληρωμών, για την καταβολή δαπανών στον Γεωργικό Τομέα, 
κατά την περίοδο από 16ης Οκτωβρίου 1991 μέχρι 15ης Οκτωβρίου 
1992, σύμφωνα με το σύστημα πληρωμών, που ισχύει μετά την τροπο¬ 
ποίηση του Κανονισμού 729/70. 

Άρθρο 2ο 

Οι υπουργοί Οικονομικών και Γεωργίας, που εκπροσωπούν το Δη¬ 
μόσιο, δηλώνουν με την παρούσα ότι συνάπτουν δάνειο από την Αγρο¬ 
τική Τράπεζα της Ελλάδος ποσού δρχ. εκατόν σαράντα δισεκατομμυ¬ 
ρίων (140.000.000.000) δρχ., σε ανοικτό λογαριασμό και εξουσιοδο¬ 
τούν την Αγροτική Τράπεζα της Ελλάδος να διαθέσει το προϊόν αυτού 
όπως καθορίζεται στην παρούσα σύμβαση. 

Η εξόφληση του δανείου μετά των τόκων του, θα πραγματοποιηθεί 
μέχρι 31.12.92, που ορίζεται και ως χρόνος λήξης του. 

Το δάνειο μέχρι την εξόφλησή του θα επιβαρύνεται με επιτόκιο ίσο με 
το μέσο κόστος χρήματος της Α.Τ.Ε. 

Ο εκτοκισμός του δανείου θα πραγματοποιείται κάθε τρίμηνο, με 
αρχή την 31.12.91 και οι δεδουλευμένοι τόκοι θα χρεώνονται στο Λο¬ 
γαριασμό χωρίς άλλη εντολήτου δανειοδοτούμενου και θα καλύπτουν 
μέρος του συνολικά εγκριμένου ποσού των 140 δισ. δρχ. Το Ελληνικό 
Δημόσιο αναλαμβάνει την υποχρέωση να καταβάλλει αμέσως μετά το 
λογισμό τους, τους παραπάνω τόκους από ειδικό κονδύλι του κρατικού 
προϋπολογισμού. Σε περίπτωση που για οποιονδήποτε λόγο η κατα¬ 
βολή τους καθυστερήσει πέραν του μηνός θα διακόπτεται η χρηματοδό¬ 
τηση του Λογαριασμού. Η δανείστρια, όσο θα ισχύει η σύμβαση αυτή 
και μέχρι να εξοφληθεί το δάνειο, έχει το δικαίωμα να μεταβάλλει το 
επιτόκιο εφόσον μεταβληθεί το κόστος άντλησης των κεφαλαίων της. 

Άρθρο 3ο 

Η χρήση του δανείου θα γίνεται τμηματικά με καταστάσεις εντολών 
πληρωμών ή με έγγραφα που θα παραδίδει το Υπουργείο Γ εωργίας (Δ/ 
νση Οικονομικής Διαχείρισης, ΔΑΓΕΠ) στην ΑΤΕ. 

Το δάνειο θα εμφανίζεται λογιστικά στον Ειδικό Λογ/σμό 1295 - ΔΙ- 
ΔΑΓΕΠ χρηματοδότηση για καταβολή ενισχύσεων ΕΕΟΟΑ (εγγυή¬ 
σεις) - που θα ανοιχτεί στην Αγροτική Τράπεζα της Ελλάδος. 

Με το προϊόν του δανείου θα πιστώνεται ο λογ/σμός του Δημοσίου 
«ΕΕΟΟΑ - Προϊόν χρηματοδότησης για πληρωμές ενισχύσεων και άλ¬ 
λες εισπράξεις» Α.Κ. 4456, - ο οποίος και θα χρεώνεται με τις αναλή¬ 
ψεις που θα γίνονται για τις πληρωμές που αναφέρονται στο άρθρο 1 της 
παρούσας. 

Σε περίπτωση απόρριψης από την Κοινότητα πληρωμών γεωργικών 
δαπανών που εκχωρούνται στην ΑΤΕ τα αντίστοιχα ποσά θα καταβάλ¬ 
λονται στην ΑΤΕ από τον Κρατικό Προϋπολογισμό αμέσως μετά την 


γνωστοποίηση της απόρριψης και σε καμιά περίπτωση πέραν του μη¬ 
νός, αλλιώς θα διακόπτεται η χρηματοδότηση του Λογαριασμού. 

Σε περίπτωση που για οποιονδήποτε λόγο δεν εξοφληθεί κατά τη 
λήξη της, η χρηματοδότηση, του ίδιου σκοπού, που συμφωνήθηκε κατά 
την προηγούμενη περίοδο, με την από 27.3.91 σύμβαση μεταξύ του 
Ελληνικού Δημοσίου, όπως αυτό εκπροσωπείται στην προαναφερόμενη 
σύμβαση και της ΑΤΕ, τότε θα διακόπτεται η χρηματοδότηση της πα¬ 
ρούσας σύμβασης μέχρι να εξοφληθεί ολοκληρωτικά η προηγού¬ 
μενη. 

Άρθρο 4ο 

Η πληρωμή των δικαιούχων θα γίνεται από την ΑΤΕ εντός τριών 
ημερών από την ημέρα που κατατίθενται στην ΑΤΕ οι καταστάσεις πλη¬ 
ρωμής με αξία την ημέρα χρέωσης του λογ/σμού 4456, όπως γινόταν 
και με το προηγούμενο σύστημα (προκαταβολών ΕΕΟΟΑ). 

Τυχόν λοιπές πληρωμές σε βάρος του λογ/σμού θα πραγματοποιού¬ 
νται με εντολές πληρωμής, σύμφωνα με τις κοινές αποφάσεις των 
Υπουργών Οικονομικών και Γεωργίας, που έχουν εκδοθεί ή θα εκοδ- 
θούν σ’ εφαρμογή των διατάξεων των άρθρων 23, 26 και 28 του Νόμου 
992/1979 μέσα στα όρια των προβλέψεων του προϋπολογισμού Ειδι¬ 
κού Λογαριασμού Εγγυήσεων Γεωργικών Προϊόντων. 

Για τα ποσά που καταβάλλει η Αγροτική Τράπεζα της Ελλάδος από 
το Λογαριασμό ενεργεί ως Ταμίας και δεν έχει υποχρέωση απόδοσης 
λογαριασμού. 

Άρθρο 5ο 

Οι πιστώσεις που υποχρεούται να καταβάλλει ο ΟΕΟΟΑ - Τμήμα 
Εγγυήσεων - με την νέα καθορισμένη διαδικασία, εκχωρούνται με την 
παρούσα σύμβαση από το Δημόσιο στην Αγροτική Τράπεζα της Ελλά¬ 
δος, σύμφωνα με την 1145/22.9.87 Πράξη του Διοικητή της Τράπε¬ 
ζας της Ελλάδος και θα κατατίθενται σε πίστωση του δανείου. 

Άρθρο 6ο 

Η διαχείριση της ΑΤΕ δεν υπάγεται στις διατάξεις περί Δημοσίου 
Λογιστικού. 

Άρθρο 7 ο 

Η σύμβαση διέπεται από τις διατάξεις του Καταστατικού Νόμου της 
Αγροτικής Τράπεζας της Ελλάδος 4332/1929, όπως τροποποιήθηκε 
και συμπληρώθηκε καθώς και από το Ν.Δ. από 17 Ιουλίου 1923 «περί 
ειδικών διατάξεων επί Ανωνύμων Εταιρειών». 

Για το σκοπό αυτό συντάχθηκε η παρούσα σύμβαση που υπογράφεται 
στη συνέχεια και η οποία θα δημοσιευθεί στην Εφημερίδα της Κυβερνή- 
σεως. 

Η παρούσα ισχύει από 16ης Οκτωβρίου 1991. 

_ . Οι Συμβαλλόμενοι 

·,-Ο Υφυπουργός Οικονομικών 

Κ. ΓΙΑΤΡΑΚΟΣ 
Ο Υπουργός Γεωργίας 
ΣΩΤ. ΧΑΤΖΗΓΑΚΗΣ 

Ο Διοικητής 

της Αγροτικής Τράπεζας της Ελλάδος 
ΜΑΝΩΛΗΣ ΚΕΦΑΛΟΓΙΑΝΝΗΣ 

-♦- 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

- " (5) 

Πράξη 141 της 4 Νοεμβρίου 1992 
Τροποποίηση της αριθ. 70/29.6.1990 Πράξης του Υπουργικού Συμ¬ 
βουλίου «Διάθεση κατά χρήση και εκμετάλλευση στον Οργανισμό 
Ρυθμιστικού Σχεδίου και Προστασίας Περιβάλλοντος Αθήνας, έκτα¬ 
σης από το Στρατόπεδο «ΚΑΡΑΙΣΚΑΚΗ» Χαϊδαρίου, ιδιοκτησίας 
του Ταμείου Εθνικής Άμυνας (ΤΕΘΑ)». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 2 (παρ. 1) του Ν.Δ. 769/1970, σύμ¬ 
φωνα με τις οποίες ακίνητα, που ανήκουν στην περιουσία του ΤΕΘΑ και 
δεν χρησιμοποιούνται από τις Ένοπλες Δυνάμεις, μπορεί με απόφαση 
του Υπουργικού Συμβουλίου να διατίθενται κατά χρήση και εκμετάλ- 

λευση σε άλλα νομικά πρόσωπα Δημοσίου Δικαίου προς εκπλήρωση 
σκοπού δημόσιας ωφέλειας ή κρατικής ανάγκης. 

2. Την αριθ. 70/29.6.1990 Πράξη του «Διάθεση κατά χρήση και 
εκμετάλλευση στον Οργανισμό Ρυθμιστικού Σχεδίου και Προστασίας 
Περιβάλλοντος Αθήνας, έκτασης από το Στρατόπεδο «ΚΑΡΑΙΣΚΑΚΗ» 
Χαϊδαρίου, ιδιοκτησίας του Ταμείου Εθνικής Άμυνας (ΤΕΘΑ)» (ΕτΚ 
Ά 90). 

3. Το αριθ. 9/15.4.1992 πρακτικό της Διοικητικής Επιτροπής του 
ΤΕΘΑ. 

4. Την αριθ. 1039441/3151/Α0010/9.10.1992 εισήγηση του 
Υφυπουργού Οικονομικών Πέτρου Δούκα, για τροποποίηση της 70/ 
29.6.1990 Πράξης του Υπουργικού Συμβουλίου, ως προς το σχήμα 
της παραχωρουμένης έκτασης. 

5.. Εισήγηση του Υπουργού Οικονομικών για το ίδιο θέμα, αποφασί¬ 
ζει: 

Την τροποποίηση της δεύτερης παραγράφου της αριθ. 70/ 
29.6.1990 Πράξης του «Διάθεση κατά χρήση και εκμετάλλευση στον 
Οργανισμό Ρυθμιστικού Σχεδίου και Προστασίας Περιβάλλοντος Αθή¬ 
νας, έκτασης από το Στρατόπεδο «ΚΑΡΑΙΣΚΑΚΗ» Χαϊδαρίου, ιδιο¬ 
κτησίας του Ταμείου Εθνικής Άμυνας (ΤΕΘΑ)» (ΕτΚ Α 90) ως ακο¬ 
λούθως: 

«Η προς παραχώρηση έκταση, φαίνεται στο υπό κλίμακα 1:2000/ 
31.7.1970 κτηματολογικό διάγραμμα του Στρατοπέδου «ΚΑΡΑΙ- 
ΣΚΑΚΗ»με στοιχεία Α'-Β'-Ε'-ΥΣ2-ΥΣ3-Α’». 

Κατά τα λοιπά ισχύει ως έχει η τροποποιούμενη Πράξη. 

Η ισχύς αυτής της Πράξης αρχίζει με τη δημοσίευσή της στην Εφη¬ 
μερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος. Ο Αντιπρόεδρος Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

-♦- 

( 6 ) 

Πράξη 142 της 4 Νοεμβρίου 1992 

Παράταση της προθεσμίας που ορίσθηκε με- την αριθ. 22/ 

13.3.1985 Πράξη του Υπουργικού Συμβουλίου για την ολοκλή¬ 
ρωση ανέγερσης του κτιρίου στέγασης του συλλόγου Καππαδοκών 

Ν. Έβρου «ΟΙ ΤΡΕΙΣ ΙΕΡΑΡΧΕΣ». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 5 του Α.Ν. 1331/1949, σύμφωνα με 
τις οποίες με Πράξη του Υπουργικού Συμβουλίου μπορούν να παραχω- 
ρούνται κατά κυριότητα, δωρεάν ή με τίμημα ακίνητα του Δημοσίου σε 
Ιδρύματα και Οργανισμούς ή Σωματεία Κοινής Ωφελείας για την εκ¬ 
πλήρωση των ειδικών αυτών σκοπών."· "Τ. . 

2. Την αριθ. 22/13.3.1985 Πράξη του Υπουργικού Συμβουλίου, με 
την οποία παραχωρήθηκε δωρεάν και κατά πλήρες δικαίωμα κυριότη¬ 
τας τμήμα έκτασης 605,88 τ.μ. από το ΒΚ 2572 δημόσιο κτήμα Αλε¬ 
ξανδρούπολης, στο Σύλλογο Καππαδοκών Ν. Εβρου «ΟΙ ΤΡΕΙΣ ΙΕ¬ 
ΡΑΡΧΕΣ», με τον όρο της ανέγερσης, εντός προθεσμίας πέντε ετών (5) 
από την έκδοση του παραχωρητηρίου, κτιρίου για τη στέγαση του Συλ¬ 
λόγου. 

3. Το 47362/28.3.1985 πωλητήριο του Υπουργείου Οικονομι¬ 
κών. 

4. Τα αριθ. 13/8.6.1990 και 42/31.10.1991 έγγραφα του Συλ¬ 
λόγου Καππαδοκών Ν. Έβρου «ΟΙ ΤΡΕΙΣ ΙΕΡΑΡΧΕΣ», με τα οποία 
ζητεί την παράταση του χρόνου εκπλήρωσης του σκοπού της παραχώ¬ 
ρησης,, για τους λόγους που αναφέρει σ’ αυτά. 

5. Την αριθ. 1054258/4296/Α0010/1.10.1992 εισήγηση του 
Υφυπουργού Οικονομικών Πέτρου Δούκα, με την οποία προτείνεται η 
παράταση της προθεσμίας που αναφέρεται στην αριθ. 22/13.3.1985 
Πράξη του Υπουργικού Συμβουλίου. 

6. Εισήγηση του Υπουργού Οικονομικών, αποφασίζει: 

Την παράταση από τότε που έληξε και για πέντε (5) χρόνια, δηλαδή 
μέχρι 28.3.1995 της προθεσμίας που ορίσθηκε με την αριθ. 22/ 
13.3.1985 Πράξη του Υπουργικού Συμβουλίου, προκειμένου να ολο¬ 
κληρωθεί η ανέγερση κτιρίου στέγασης του συλλόγου Καππαδοκών Ν. 
Έβρου «ΟΙ ΤΡΕΙΣ ΙΕΡΑΡΧΕΣ». 

Σε περίπτωση μη εκπλήρωσης του σκοπού μέσα στην παραπάνω 


προθεσμία, η παραχώρηση ανακαλείται αυτοδίκαια και η κυριότητα του 
ακινήτου επανέρχεται στο Δημόσιο, χωρίς την καταβολή εκ μέρους του 
Δημοσίου οποιασδήποτε αποζημίωσης για τα κτίσματα που θα αναγεί- 
ρει ο Σύλλογος. 

Κατά τα λοιπά ισχύει η αριθ. 22/13.3.1985 Πράξή του Υπουργι¬ 
κού Συμβουλίου και το αριθ. 47362/28.3.1985 πωλητήριο του 
Υπουργείου Οικονομικών. ... 

Η ισχύς αυτής της Πράξης αρχίζει με τη δημοσίευσή της στην Εφη¬ 
μερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Ο Αντιπρόεδρος Τα Μέλη 

Ακριβές οιντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ' 



(7) 

Πράξη 143 της 4 Νοεμβρίου 1992 

Παράταση της προθεσμίας που ορίσθηκε με την αριθ. 158/ 

21.12.1987 Πράξη του Υπουργικού Συμβουλίου «Παραχώρηση 

κατά κυριότητα έκτασης 1.356,50 τ.μ., από το δημόσιο κτήμα 

Β.Κ. 2526 Ξάνθης στον Οργανισμό Εργατικής Εστίας». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 5 του Α.Ν. 1331/1949 σύμφωνα με τις 
οποίες με Πράξη του Υπουργικού Συμβουλίου μπορούν να παραχωρού- 
νται κατά κυριότητα, δωρεάν ή' με τίμημα ακίνητα τού Δημοσίου σε 
Ιδρύματα κάι Οργανισμούς ή Σωματεία Κοινής Ωφελείας για την εκ¬ 
πλήρωση των ειδικών αυτών σκοπών. 

2. Την αριθ. 158/21.12.1987 Πράξη του.Υπουργικού Συμβουλίου, 
με την οποία παραχωρήθηκε δωρεάν και κατά πλήρες δικαίωμα κυριό¬ 
τητας τμήμα έκτασης 1.356,50 τ.μ. από το ΒΚ 2526 δημόσιο ακίνητο 
Ν. Ξάνθης, στον Οργανισμό Εργατικής Εστίας, με σκοπό την ανέγερση 
εντός πενταετίας από τη δημοσίευση της Πράξης, Βρεφονηπιακού 
Σταθμού και Κέντρο Εργαζόμενου Κοριτσιού. 

3. Την αριθ. 120/18.9.1991 Πράξη του Υπουργικού Συμβουλίου 
με την οποία τροποποιήθηκε η πιο πάνω Πράξη του,Υπουργικού Συμ- - 
βουλίου μόνο ως προς το σκοπό της παραχώρησης και αποφασίστηκε 
όπως η παραπάνω έκτασή διατεθεί από τον Οργανισμό Εργατικής 
Εστίας μόνο για την ίδρυση Βρεφονηπιακού Σταθμού. 

4. Το αριθ. 76958/18.12.1991 έγγραφο του Οργανισμού Εργατι¬ 
κής Εστίας, με το οποίο ζητεί την παράταση τής προθεσμίας για την 
ανέγερση του κτιρίου, που εκπνέει την 23.12.1992, για ένα ακόμη 
χρόνο, ήτοι μέχρι 23.12.1993, για τους λόγους που αναφέρει σ’ αυτό. 

5; Την αριθ. 1011738/830/Α0010/1.10.1992 εισήγηση του" 
Υφυπουργού Οικονομικών Πέτρου Δούκα, με την οποία προτείνεται η 
παράταση της προθεσμίας που ’ αναφέρεται στην αριθ. .,158/ 
21.12.1987 Πράξη του Υπουργικού Συμβουλίου, προκειμένου να ολο¬ 
κληρωθεί η ανέγερση του Βρεφονηπιακού Σταθμού. 

6. Εισήγηση του Υπουργού Οικονομικών για το ίδιο θέμα, αποφασί¬ 
ζει: 

Την παράταση μέχρι την 23.12.1993 της προθεσμίας που ορίσθηκε 
με την αριθ. 158/21.12.1987 Πράξη του Υπουργικού Συμβουλίου 
προκειμένου να ολοκληρωθεί η ανέγερση του Βρεφονηπιακού Σταθμού 
από τον Οργανισμό Εργατικής Εστίας. 

Σε περίπτωση μη εκπλήρωσης του σκοπού μέσα στην παραπάνω 
προθεσμία, η παραχώρηση ανακαλείται αυτοδίκαια και η κυριότητα του 
ακινήτου επανέρχεται στο Δημόσιο, χωρίς την καταβολή εκ μέρους του 
Δημοσίου οποιασδήποτε αποζημίωσης για τα κτίσματα που θα ανεγεί¬ 
ρει ο. Οργανισμός Εργατικής Εστίας. 

Η ισχύς αυτής της Πράξης αρχίζει με τη δημοσίευσή της στην Εφη¬ 
μερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Ο Αντιπρόεδρος Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ , 

( 8 ) 

Πράξη 144 της 4 Νοεμβρίου 1992 

Παραχώρηση, κατά κυριότητα και με τίμημα, των δημοσίων κτη¬ 
μάτων με αριθμό ΒΚ 24 και ΒΚ 25 αρμοδιότητας ΔΟΥ Σιάτιστας, 
στο Δήμο Σιάτιστας. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. α) Τις διατάξεις του άρθρου 5 του Α.Ν. 1331/1949 σύμφωνα με 
τις οποίες με Πράξη του Υπουργικού Συμβουλίου μπορούν να παραχω- 
ρούνται κατά κυριότητα, δωρεάν ή με τίμημα ακίνητα του Δημοσίου σε 
Ιδρύματα και Οργανισμούς ή Σωματεία Κοινής Ωφελείας για την εκ¬ 
πλήρωση των ειδικών αυτών σκοπών, β) την αριθ. 415/64 γνωμοδό¬ 
τηση του Ν.Σ.Κ., σύμφωνα με την οποία η πιο πάνω διάταξη εφαρμόζε¬ 
ται κατ’ αναλογία και επί Δήμων και Κοινοτήτων. 

2. Το αριθ. 1085068/6207/Α0010/19.10.1992 έγγραφο του 
Υφυπουργού Οικονομικών Πέτρου Δούκα, με το οποίο προτείνεται η 
παραχώρηση, κατά κυριότητα, στο Δήμο Σιάτιστας, των δημοσίων 
κτημάτων με αριθμό ΒΚ 24 και ΒΚ 25, αρμοδιότητας ΔΟΥ Σιάτιστας, 
με τίμημα 134.478.400 δρχ. 

3. Εισήγηση του Υπουργού Οικονομικών για το ίδιο θέμα, αποφασί¬ 
ζει: 

Την παραχώρηση, κατά κυριότητα, στο Δήμο Σιάτιστας με τίμημα 
134.478.400 δρχ., των δημοσίων κτημάτων με αριθ. ΒΚ 24 και ΒΚ 
25 αρμοδιότητας ΔΟΥ Σιάτιστας, τα οποία είναι οικόπεδο 43.120 τ.μ. 
με κτίσμα και αγροτεμάχιο 23.120 τ.μ., αντίστοιχα, όπως αυτά εικονί- 
ζονται στα από 2.11.1987 και 6.11.1987 διαγράμματα των ακινή¬ 
των, που συντάχθηκαν από τον Τοπογράφο Μηχανικό Μάρκο Τερτή και 
θεωρήθηκαν στις 18.11.1987 από την Τ.Υ.Δ.Κ. Κοζάνης και από τον 
Τοπογράφο Μηχανικό του Υπουργείου Οικονομικών Βαγγέλη Κόκκα. 

Η κατά τα άνω παραχώρηση γίνεται με σκοπό την εφαρμογή του 
προγράμματος δημοτικής δράσης και ανάπλασης της περιοχής και συ¬ 
γκεκριμένα: 

α) Για τη δημιουργία χώρου περιπάτου και αναψυχής των κατοίκων, 
β) Για την κατασκευή αθλητικών εγκαταστάσεων και παιδιών για 
την άθληση των νέων της πόλης. 

γ) Για τη δημιουργία τμήματος ζωολογικού κήπου, 
δ) Για την εφαρμογή προγράμματος κοινωνικής πολιτικής, 
ε) Για την επέκταση των ορίων οικισμού στα πλαίσια της πολεοδομι- 
κής ανασυγκρότησης. 

Η παραχώρηση γίνεται με τους εξής όρους: α) της πραγματοποίη- 
,σης του παραπάνω σκοπού εντός πενταετίας από της εκδόσεως του σχε¬ 
τικού παραχωρητηρίου, β) της μη μεταβίβασης σε τρίτους των πιο 
πάνω κτημάτων και γ) της καταβολής του τιμήματος σε πέντε (5) άτο¬ 
κες ετήσιες δόσεις. 

Η μη τήρηση των παραπάνω όρων επιφέρει την αυτοδίκαιη ανά¬ 
κληση της παραχώρησης και η κυριότητα των ακινήτων περιέρχεται 
στο Δημόσιο. 

.Η ισχύς αυτής της Πράξης αρχίζει με τη δημοσίευσή της στην Εφη¬ 
μερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Ο Αντιπρόεδρος Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 

ΕΥΑΓΓΕΛΟΣ Κ. ΒΟΛΟΥΔΑΚΗΣ 

-φ- 

(9) 

Πράξη 145 της 4 Νοεμβρίου 1992 
Παραχώρηση, κατά κυριότητα και με τίμημα, τμήματος του Α.Β.Κ. 
331 δημοσίου κτήματος αρμοδιότητας Κτηματικής Υπηρεσίας 
Ηλείας στην Κοινότητα Σχίνων Ολυμπίας Ν. Ηλείας. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 5 του Α.Ν. 1331/49 σύμφωνα με τις 
οποίες, με Πράξη του Υπουργικού Συμβουλίου, μπορούν να παραχωρη- 
θούν κατά κυριότητα, δωρεάν ή με τίμημα ακίνητα του Δημοσίου σε 
Ιδρύματα και Οργανισμούς ή Σωματεία Κοινής Ωφέλειας για την εκ¬ 
πλήρωση των ειδικών αυτών σκοπών, καθώς και την αριθ. 415/64 
γνωμοδότηση του Ν.Σ.Κ., σύμφωνα με την οποία η πιο πάνω διάταξις 


εφαρμόζεται κατ’ αναλογία και επί των Δήμων και Κοινοτήτων. 

2. Το αριθ. 1061963/4734/Α0010 έγγραφο του Υφυπουργού Οι¬ 
κονομικών Πέτρου Δούκα, με το οποίο προτείνεται η παραχώρηση κατά 
κυριότητα στην Κοινότητα Σχίνων Ολυμπίας Ν. Ηλείας, τμήματος του 
δημοσίου κτήματος Α.Β.Κ. 331 αρμοδιότητας Κτηματικής Υπηρεσίας 
Ηλείας, με τίμημα 14.036.000 δρχ., το οποίο θα καταβληθεί σε τρεις 
(3) άτοκες ετήσιες δόσεις. 

3. Εισήγηση του Υπουργού Οικονομικών, για το ίδιο θέμα, αποφασί¬ 
ζει: 

Την παραχώρηση, κατά κυριότητα, στην Κοινότητα Σχίνων Ολυ¬ 
μπίας Ν. Ηλείας, αντί τιμήματος δεκατεσσάρων εκατομμυρίων τριάντα 
έξι χιλιάδων δραχμών (14.036.000), τμήματος του δημοσίου κτήμα¬ 
τος Α.Β.Κ. 331, συνολικής εκτάσεως 4024 τ.μ., όπως αυτό εμφανίζε¬ 
ται στο από Αυγούστου 1984 τοπογραφικό διάγραμμα με κλίμακα 
1:500 του Πολιτικού Μηχανικού Δημήτρη Πανταζόπουλου, θεωρη¬ 
μένο και διορθωμένο την 2.2.90 από την Δ.Τ.Υ.Ν. Ηλείας, στο οποίο 
απεικονίζεται με τα στοιχεία Δ.Ε.Γ’Δ’Δ. η έκταση του πιο πάνω κτήμα¬ 
τος, με αποκλειστικό σκοπό την εκμετάλευση αναψυκτηρίου για τουρι¬ 
στική αξιοποίηση της περιοχής. 

Η παραχώρηση γίνεται με τους εξής όρους: 

α) Της πραγματοποίησης του παραπάνω σκοπού εντός πενταετίας 
από της εκδόσεως του σχετικού παραχωρητηρίου, 

β) της μη μεταβίβασης σε τρίτους του πιο πάνω ακινήτου του Δημο¬ 
σίου και 

γ) της καταβολής του τιμήματος σε τρεις (3) άτοκες ετήσιες δόσεις. 

Η μη τήρηση των παραπάνω όρων επιφέρει την αυτοδίκαιη ανά- 
κληση της παραχωρήσεως και η κυριότητα του ακινήτου περιέρχεται 
στο Δημόσιο. 

Η ισχύς αυτής της Πράξης αρχίζει από τη δημοσίευσή της στην Εφη¬ 
μερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Ο Αντιπρόεδρος Τα μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 


Πράξη 146 της 4 Νοεμβρίου 1992 
Παραχώρηση δωρεάν και κατά κυριότητα των αριθ. ΒΚ 3916 και ΒΚ 
3917 δημοσίων κτημάτων του αγροκτήματος Ευλάλου Ν. Ξάν¬ 
θης, στο Εθνικό Ίδυμα Υποδοχής και Αποκατάστασης Παλιννο- 
στούντων Ομογενών Ελλήνων (Ε.Ι.Υ.Α.Π.Ο.Ε.), για δημιουρ¬ 
γία Οικισμού. 


ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: - ■■■ - · -~ 

1. Τις διατάξεις του άρθρου 6 του Ν. 994/1979 «Περί ρυθμίσεως 
θεμάτων και διαθέσεως των αποστραγγισθεισών γαιών ελών Λυσιμα- 
χίας και Τριχωνίδας και άλλων τινών διατάξεων». 

β. Την αριθ. 139929/23.10.1992 εισήγηση του Υπουργού Γεωρ¬ 
γίας, για παραχώρηση των ΒΚ 3916 και ΒΚ 3917 δημοσίων κτημά¬ 
των, έκτασης 89563 τ.μ. και 270.000 τ.μ., αντίστοιχα, του αγροκτή¬ 
ματος Ευλάλου Ν. Ξάνθης, στο Εθνικό Ίδρυμα Υποδοχής και Αποκα¬ 
τάστασης Παλιννοστούντων Ομογενών Ελλήνων (Ε.Ι.Υ.Α.Π.Ο.Ε.), για 
την εφαρμογή στεγαστικού προγράμματος στέγασης των Παλιννοστού- 
ντων Ομογενών Ελλήνων, αποφασίζει: 

Την παραχώρηση δωρεάν, κατά πλήρη κυριότητα, νομή και κατοχή 
ΒΚ 3916 και ΒΚ 3917 δημοσίων κτημάτων έκτασης 89.563 τ.μ. και 
270.000 τ.μ., αντίστοιχα του αγροκτήματος Ευλάλου Ν. Ξάνθης, στο 
Εθνικό Ίδρυμα Υποδοχής και Αποκατάστασης Παλιννοστούντων Ομο¬ 
γενών Ελλήνων (Ε.Ι.Υ.Α.Π.Ο.Ε.), για την εφαρμογή στεγαστικού προ¬ 
γράμματος στέγασης των Παλιννοστούντων Ομογενών Ελλήνων. 

Ο εντοπισμός των ανωτέρω εκτάσεων θα γίνει σε συνεργασία με τη 
Δ/νση Γεωργίας και το Γραφείο Τοπογραφικής Ν. Ξάνθης. 

Αυτή η απόφαση τελεί υπό τον όρο της ανάκλησης σε περίπτωση που 
δεν πραγματοποιηθεί ή αλλάξει ο σκοπός για τον οποίο παραχωρείται η 
έκταση. 

Η ισχύς αυτής της Πράξης αρχίζει από τη δημοσίευσή της στην Εφη¬ 
μερίδα της Κυβερνήσεως. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Ο Αντιπρόεδρος Τα μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

-♦- 

(Π) 

Πράξη 147 της 4 Νοεμβρίου 1992 
Χορήγηση άδειας στην εταιρεία ΒΙΟ - ΒΙΟΛΕΞ, για την μετεγκατά¬ 
σταση παραγωγικής της μονάδας, καθώς και για την επέκταση 
και τον εκσυγχρονισμό της μονάδας αυτής. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 4 του Ν. 1360/1983, «Προώθηση των 
επενδύσεων, οργάνωση των Υπηρεσιών Κρατικών Προμηθειών και άλ¬ 
λες διατάξεις (ΕτΚ Α' 65/83). 

2. Τις διατάξεις του Π.Δ. 84/1984 «Ίδρυση, επέκταση, εκσυγχρονι¬ 
σμός, συγχώνευση και μετεγκατάσταση βιομηχανιών, βιοτεχνιών και 
αποθηκών μέσα στα όρια του ηπειρωτικού τμήματος του Νομού Αττι¬ 
κής και των νησιών Σαλαμίνας και Αίγινας» (ΕτΚ Α' 33/84). 

3. Τις από 29.7.1992 και 25.8.1992 αιτήσεις της εταιρείας ΑΒΕΕ 
ΒΙΟ - ΒΙΟΛΕΞ, προς το Υπουργείο Βιομηχανίας, Ενέργειας και Τεχνο¬ 
λογίας, για τη μεταφορά της μονάδας της του Περιστεριού στην Άνοιξη 
Αττικής, καθώς και για τον εκσυγχρονισμό και την επέκτασή της στην 
νέα θέση. 

4. Την εισήγηση του Υπουργού Βιομηχανίας, Ενέργειας και Τεχνο¬ 
λογίας, που διαβιβάσθηκε με το υπ’ αριθ. Φ22/18853/3289/ 
30.9.92 έγγραφο του ίδιου Υπουργού, για τη μεταφορά της μονάδας 
της ΑΒΕΕ ΒΙΟ - ΒΙΟΛΕΞ, από το Περιστέρι στην Άνοιξη Αττικής και 
για τον εκσυγχρονισμό και την επέκτασή της στη νέα θέση, κατά παρέκ¬ 
κλιση των διατάξεων του Π.Δ. 84/1984. 

5. Το γεγονός ότι, με τη μεταφορά της μονάδας της ΑΒΕΕ ΒΙΟ - 
ΒΙΟΛΕΞ, από το Περιστέρι στην Άνοιξη Αττικής, καθώς και από τον 
εκσυγχρονισμό των εγκαταστάσεών της προβλέπεται: 

α) Η πραγματοποίηση επενδυτικής δαπάνης της τάξεως των 3,4 δις 
δρχ., β) Συναλλαγματική ωφέλεια της τάξεως των 10 δις δρχ. ετησίως 
από εξαγωγές, γ) Η δημιουργία τουλάχιστον 80 νέων θέσεων εργασίας 
και δ) Η αποσυμφόρηση ανάλογα, της περιοχής του Περιστεριού, απο¬ 
φασίζει: 

Τη χορήγηση στην εταιρεία ΑΒΕΕ ΒΙΟ - ΒΙΟΛΕΞ, κατά παρέκκλιση 
των διατάξεων των άρθρων, 4, 5 και 6 του Π.Δ. 84/1984, και για 
τους σκοπούς της παραγράφου 5 της παρούσης: 

1) Άδειας εγκατάστασης, εκ μεταφοράς, της μονάδας της εταιρείας 
από το Περιστέρι στην Άνοιξη Αττικής. 

2) Άδειας εγκατάστασης για εκσυγχρονισμό και επέκταση των μη¬ 
χανολογικών εγκαταστάσεων της ανωτέρω μονάδας, στη νέα θέση, 
κατά 1045 ΉΡ, περίπου. 

Η έγκριση αυτή, παρέχεται υπό τους εξής όρους: 

α. Η εταιρεία είναι υποχρεωμένη να συμμορφωθεί με τους όρους και 
περιορισμούς που θα επιβληθούν με τις αποφάσεις των οικείων Υπηρε¬ 
σιών Βιομηχανίας, καθώς και με τους όρους που θα επιβληθούν για την 
προστασία του περιβάλλοντος και την ασφάλεια των εργαζομένων και 
των περίοικων, σύμφωνα με τις ισχύουσες διατάξεις. 

β. Η εταιρεία να καταθέσει εγγυητική επιστολή αναγνωρισμένης 
Τράπεζας Α' Τάξης, ισόποση των δέκα εκατομμυρίων (10.000.000) 
δρχ., με την οποία θα εγγυάται την εμπρόθεσμη (εντός τριετίας) πραγ¬ 
ματοποίηση της ως άνω επένδυσης και ποσοστό τουλάχιστον 80%. Οι 
λεπτομέρειες κατάθεσης και επιστροφής της εγγυητικής επιστολής, θα 
καθορισθούν από τον Υπουργό Βιομηχανίας, Ενέργειας και Τεχνολο¬ 
γίας. 

Η ισχύς αυτής της Πράξης αρχίζει από τη δημοσίευσή της στην Εφη¬ 
μερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Ο Αντιπρόεδρος Τα μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 


ΑΠΟΦΑΣΕΙΣ 

- ( 12 ) 

Πράξη Διοικητή Αριθ. 2136/15.10.92 
(Άρθρο 1 του Ν. 1266/82) 

Τροποποίηση της ΠΔ/ΤΕ 2055/27.3.92 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής, και άλλες διατάξεις». 

β) την ΠΔ/ΤΕ 2055/27.3.92 με την οποία τροποποιήθηκε και συ¬ 
μπληρώθηκε η ΠΔ/ΤΕ 336/29.2.84, όπως ισχύει. 

γ) τις αρμοδιότητες της Τράπεζας της Ελλάδος σχετικά με την 
άσκηση της νομισματικής, πιστωτικής και συναλλαγματικής πολιτικής, 
αποφάσισε τα ακόλουθα: 

Τροποποιείται η ΠΔ/ΤΕ 2055/27.3.92 σ’ ότι αφορά τη σύνθεση 
της Δευτεροβάθμιας Επιτροπής Ελέγχου Παραβάσεων Πιστωτικών 
Κανόνων, ως ακολούθως: 

1. Δευτεροβάθμια Επιτροπή Ελέγχου Παραβάσεων Ποστωτικών 
Κανόνων 

I. Σύνθεση 

Η Επιτροπή συγκροτείται από τους πιο κάτω: 

Πρόεδρος: Ο Υποδιευθυντής Σ. Πανταζόπουλος, που ασκεί καθήκο¬ 
ντα Διευθυντή στη Διεύθυνση Ενεγγύων Πιστώσεων και Αξιών. 

μέλη: ο Υποδιευθυντής Δ. Ματσιμάνης, που ασκεί καθήκοντα Διευ¬ 
θυντή στη Διεύθυνση Γενικού Λογιστηρίου. 

Ο Εντεταλμένος Τμηματάρχης Προϊστάμενος Μιχ. Βαρελάς, που 
ασκεί καθήκοντα Υποδιευθυντή στη Διεύθυνση Εργασιών Δημοσίου. 

Η Δικηγόρος Σ. Τσαγκάρη. 

. Χρέη γραμματέα και αναπληρωτή του στην πιο πάνω Επιτροπή 
εκτελούν υπάλληλοι της Τράπεζας της Ελλάδος που ορίζονται με Πράξη 
Διοικητή. 

II. Ειδική Δευτεροβάθμια Επιτροπή Ελέγχου Παραβάσεων Πιστωτι¬ 
κών Κανόνων. 

1, Σύνθεση 

Η Επιτροπή συγκροτείται από τους πιο κάτω: 

Πρόεδρος: Η Υποδιευθύντρια Μάνθα Χρήστου, που ασκεί καθήκοντα 
Διευθύντριας στη Διεύθυνση Νομισματικής Πολιτικής και Τραπεζικών 
Εργασιών. . . 

Μέλη: Ο Εντεταλμένος Τμηματάρχης Προϊστάμενος Ε. Κοντοδή¬ 
μος, που ασκεί καθήκοντα Υποδιευθυντή στο Υποκατάστημα Πειραιά. 

Ο Εντεταλμένος Τμηματάρχης Προϊστάμενος Κ., Παπαϊωάννου. 

Ο Δικηγόρος Γ. Μπουρνούς. 

Κατά τα λοιπά η ΠΔ/ΤΕ 2055/27.3.92 παραμένει αμετά¬ 
βλητη. 

-Η Πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 

Ε. Ν. ΧΡΙΣΤΟΔΟΥΛΟΥ 

-♦- 

(13) 

Τροποποίηση της ΠΔ/ΤΕ 1554/5.6.89 «Λογαριασμοί συναλλάγμα¬ 
τος εξαγωγικών επιχειρήσεων». 

(Συνεδρίαση 510/8.10.92, θέμα 4) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Την ΠΔ/ΤΕ 1554/5.6.89 με την οποία έχει επιτραπεί στους εξα- 
γωγείς να τηρούν στις εμπορικές τράπεζες και την Αγροτική Τράπεζα 
της Ελλάδος λογαριασμούς καταθέσεων σε συνάλλαγμα επ’ ονόματί 
τους. 

β) τις τρέχουσες νομισματοπιστωτικές και συναλλαγματικές συνθή¬ 
κες, αποφάσισε: 

να τροποποιήσει την ΠΔ/ΤΕ 1554/5.6.89 (παρ. 2α) και να καθορί¬ 
σει ότι στο εξής οι πιο πάνω λογαριασμοί καταθέσεων σε συνάλλαγμα 
των εξαγωγέων θα τηρούνται μόνο στα νομίσματα που περιλαμβάνο¬ 
νται στο επίσημο δελτίο τιμών συναλλάγματος. 

Κατά τα λοιπά οι διατάξεις της ΠΔ/ΤΕ 1554/5.6.89 παραμένουν 
αμετάβλητες. 




3146 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΟΤΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος 
Τα Μέλη 
Η Γραμματέας 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στο Π'. Δ/μα αρ. 274 που δημοσιεύθηκε στο ΦΕΚ 144Α/92 σχε¬ 
τικά με τροποποίηση του Π. Δ/τος 82/89 (ΦΕΚ Α' 37/89) «Μετα¬ 
τροπή της Ανωτέρας Σχολής Επισκεπτριών Αδελφών και Νοσοκόμων 
σε Μέση Τεχνική Επαγγελματική Νοσηλευτική Σχολή και έγκριση του 
Οργανισμού αυτής» προστίθενται στο τέλος του άρθρου 1 αποσιωπητικά 
και στη συνέχεια κλείνουν τα εισαγωγικά ως εξής: 

Άρθρο 1 

Η παρ. 1 του άρθρου 1 του Π.Δ. 82/89 αντικαθίσταται ως εξής: 

«1. Η Ανωτέρα Σχολή Επισκεπτριών Αδελφών Νοσοκόμων που έχει 
ιδρυθεί σύμφωνα με τις διατάξεις του Α.Ν. 613/37 ΦΕΚ 136/9.4.37 
και εδρεύει στην Αθήνα οδός Ζαχάρωφ 3 Αμπελόκηποι μετατρέπεται σε 


Μέση Τεχνική Επαγγελματική Σχολή διετούς φοιτήσεως, ο τίτλος της 

οποίας ορίζεται Μ.Τ.Ε.Ν.Σ. Αθηνών.». 

(Από το Υπουργείο Υγείας Πρόνοιας και Κοιν. Ασφαλίσεων) 


Στη Φ. 19/1671/28.9.1992 Κοινή Απόφαση των Υπουργών Εξω¬ 
τερικών και Υγείας Πρόνοιας και Κοινωνικών Ασφαλίσεων που δημο¬ 
σιεύτηκε στο ΦΕΚ 164/5.10.92 (τ. Α) γίνονται οι ακόλουθες διορθώ¬ 
σεις: 

1. Στο άρθρο 5 παρ. 1 στίχος 2ος αντί της εσφαλμένης λέξης «μισθω¬ 
τής» γράφεται η ορθή «μισθωτός». 

2. Στο άρθρο 6 παρ. 1 στίχος 5ος αντί τής εσφαλμένης λέξης «θύ¬ 
μωνα» γράφεται η ορθή «σύμφωνα». 

3. Στο άρθρο 11 παρ. 4 στίχος 6ος αντί της εσφαλμένης λέξης «απο- 
στέλλεται» γράφεται η ορθή «αποστέλλει» 

4. Στο άρθρο 14 παρ. 1 στίχος 1ος αντί της εσφαλμένης λέξης «εφαρ¬ 
μόζεται» γράφεται η ορθή «εφαρμόζονται». 

(Από το Υπουργείο Υγείας Πρόνοιας και Κοινωνικών Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





